text: ভোলায় পাঁচ বছরের শিশুকে ধর্ষণ, মামলা দায়ের
  ভোলা প্রতিনিধি, | রবিবার, সেপ্টেম্বর ২৫, ২০১৬
  ভোলায় ৫ বছরের এক শিশুকে জোর করে ধর্ষণের অভিযোগ উঠেছে। বৃহস্পতিবার রাতে সদর উপজেলার ইলিশা ইউনিয়নের গুপ্ত মুন্সী গ্রামে এই ঘটনা ঘটে। শুক্রবার রাতে শিশুটিকে মুমূর্ষু অবস্থায় ভোলা সদর হাসপাতালে ভর্তি করা হয়। এ ঘটনায় শিশুটির মা বাদী হয়ে শনিবার(২৪সেপ্টেম্বর)দুপুরে ভোলা সদর মডেল থানায় নারী ও শিশু নির্যাতন আইনে মামলা দায়ের করে। তবে পুলিশ এখন পর্যন্ত অভিযুক্তকে কাউকে গ্রেফতার করতে পারেনি ।
  পুলিশ ও স্থানীয় সূত্রে জানা যায়, বৃহস্পতিবার সন্ধ্যায় শিশুটি বাসায় টিভি দেখছিলো। এমন সময় পাশ^বর্তী বাগন আলীর ছেলে লম্পট মবিন তাকে নানা কথায় ভুলিয়ে বালিয়ে তার বাসায় নিয়ে এক পর্যায়ে জোড় পূর্বক ধর্ষণ করে। পরে শিশুটিকে বাড়ীতে প্রাথমিক চিকিৎসা দেয়া হলে অবস্থার অবনতি হলে শুক্রবার রাতে তাকে উন্নত চিকিৎসার জন্য ভোলা সদর হাসপাতালে ভর্তি করা হয়।
  ভোলা সদর হাসপাতালের আরএমও ডা.মো: শরিফুল ইসলাম শরীফ বলেন, শিশুটিকে ধর্ষণের আলামত রয়েছে। প্রাথমিক চিকিৎসা শেষে তাকে হাসপাতালে ভর্তি করা হয়েছে।
  ভোলা সদর মডেল থানার অফিসার ইনচার্জ(ওসি) খাইরুল কবীর বলেন, শিশুটির মায়ের অভিযোগের ভিত্তিতে আমরা মামলা নিয়েছে। আশা রাখি খুব দ্রুত আমরা আসামী মবিনকে গ্রেফতার করতে পারবো।